Häädemeeste Hää

Kevadine Paastulaager
2023-03-24 14:00 - 2023-03-26 16:00 (Europe/Tallinn) | Tuisuliiva Puhkemaja, Kabli küla, Häädemeeste vald, 86002, Estonia
Kolme päevane paast on üks väike eemalolek toidust ja igapäevastest toimingutest.
Saad veeta need päevad rahulikult lõõgastudes ja iseendaga tegeledes.
…………………………………………..
Põhirõhk laagris on puhkamisel ja organismi tervislikul puhastumisel, koos kohaliku ravitee, massaazi, väematkaga loodusesse, saunaprotseduuride, basseini, jalutuskäikude, teraapiate ning joogaga.
Paastupäevade sisustamiseks oleme külla kutsunud põnevaid külalisi ja korraldanud erinevaid tegevusi, et paastumine kulgeks rahulikult ja samas ka põnevalt, et mõtted oleks toidust ja olmemuredest eemal…
Sel korral külaliseks Gunnar Tobber ja kindlasti veel üks põnev külaline.
……………………………………………………………………………
Päevade sisustamiseks võib iga paastuja valida ka ainult jalutuskäigud rannakülas, pikutamise, sooja sauna või lihtsalt mõnusa olemise – see on igaühe vaba valik.
Oluline on hea enesetunne ja enda keha kuulamine.
Paastumine peaks olema kindlasti vabatahtlik ja oma kalli kehaga eelnevalt kokku lepitud.

Vahetult enne paastu saab igaüks laagrisse tulles isikliku päevakava, mis lähtub vastavalt valitud protseduuridest.
Kindlasti on ajaliselt paigas- jooga, matk ning külalised reede ja laupäeva õhtul.

Oma soovist laagrisse tulla anna palun teada- margit@tuisuliiva.ee või helista 56638760.
Lisainfo www.tuisuliiva.ee

Laagri maksumus 150.-

PÄKAPIKUMAA "MAGUS AARDEJAHT"
2022-12-01 - 2022-12-21 | Tuisuliiva Puhkemaja, Kabli küla, Häädemeeste vald, 86002, Estonia
Kabli rannapäkapikkude maa
Tuisuliiva puhkemaja
Korraldame talvel detsembris lastele ja täiskasvanutele lõbusat ja üllatusterohket aardejahti.
Magus aardejaht Tuisuliival on koos Kabli rannapäkapikkude ning jõulu-Mooriga.
Seikluslik ja üllatusi täis aardejaht toimub Kabli looduse õpperajal koos päkapikk Memmelliine ja päkapikk Mimsiga!
Kui aarded leitud, istume koos Jõulu-Mooriga jõulutelgis ümber lõkke. Jõulu-Moor räägib meile tarkusi taimedest, loomadest ja õpetab, kuidas külmal talvel ennast tervena hoida ning mida looduses käies silmas peaks pidama.
Koos päkapikkudega mängitakse trummi ja lauldakse, edastatakse kõik soovid ka meie soovide puule, mis on sel aastal kenasti ära ehitud!
Vaatame mis plaanid on Jõulumooril kohaliku saviga….?
Peamajas ootab meid juba päkapikk Mete maitsvate pannkookide ja võlumorsiga, lisaks lubas päkapikk Arabella ka vahvaid tantse õpetada ja karmoškat mängida!
Päkapikumaal elavad ka sel aastal jänesed – Täpi ja Sassu ning lambad Madis ja Malle!
Meie vahva kommipäkapikk Rumpestill läks sel aastal õppima Rahvusvahelisse Kommiülikooli Tamperes ning naaseb päkapikumaale tagasi alles järgmiseks hooajaks.
Tore uudis on aga see, et kommitoal hoiab sel jõuluajal silma peal teada-tuntud lastesõber Sipsik. Päris põnev, mis kõik seal kommitoas nüüd juhtuma hakkab ja kuidas päkapikud teda ohjes suudavad hoida, et Sipsik kommide söömisega liiale ei läheks….

Tuuri pikkus 1,5h, sellest õues, ehk matkal oleme 20 min, siis 15 min telgis, ülejäänud aja viibime päkapikkude peamajas;))

Aardejahi kestvus 1,5h
Minimaalne grupi suurus 20 inimest.
Maksimaalne grupis suurus 50
Info ja registreerimine: margit@tuisuliiva.ee, +372 56 638760

PAASTULAAGER TUISULIIVAL
2022-10-14 - 2022-10-16 | Tuisuliiva Puhkemaja, Kabli küla, Häädemeeste vald, 86002, Estonia
Kolme päevane paast on üks väike eemalolek toidust ja igapäevastest toimingutest.
Saad veeta need päevad rahulikult lõõgastudes ja iseendaga tegeledes.
…………………………………………..
Põhirõhk laagris on puhkamisel ja organismi tervislikul puhastumisel, koos kohaliku ravitee, massaazi, väematkaga loodusesse, saunaprotseduuride, basseini, jalutuskäikude, tervendavate teraapiate ning joogaga.
Paastupäevade sisustamiseks oleme külla kutsunud põnevaid külalisi ja korraldanud erinevaid tegevusi, et paastumine kulgeks rahulikult ja samas ka põnevalt, et mõtted oleks toidust ja olmemuredest eemal…
Sel korral külaliseks laupäeval Gunnar Tobber koos kristallhelikausside kontserdiga ja üllatuskülaline, kelle nime avalikustame lähiajal.
……………………………………………………………………………
Päevade sisustamiseks võib iga paastuja valida ka ainult jalutuskäigud rannakülas, pikutamise, sooja sauna või lihtsalt mõnusa olemise.
Oluline on hea enesetunne ja enda keha kuulamine.
Paastumine peaks olema kindlasti vabatahtlik ja oma kalli kehaga eelnevalt kokku lepitud.
Vahetult enne paastu saab igaüks laagrisse tulles isikliku päevakava, mis lähtub vastavalt valitud protseduuridest.
Kindlasti on ajaliselt paigas- jooga, matk ning külalised reede ja laupäeva õhtul.
Oma soovist laagrisse tulla anna palun teada- margit@tuisuliiva.ee või helista 5663 8760.

Etendus Pansionaat "Eluratas"
2022-10-08 16:00 UTC | Häädemeeste Seltsimaja, Suurküla 4, Häädemeeste, Häädemeeste vald, 86001
Tornimäe Näiteselts toob Häädemeeste Seltsimaja lavale etenduse “Pansionaat Eluratas”.
Tegemist on huumorist pakatava lavastusega, mis räägib ühest pansionaadist oma murede ja rõõmudega, kus abi leitakse läbi nalja ja naeru. Lugu hakkab argnema sellest, kui pansionaati hakatakse otsima uut juhatajat, mis püsielanikele sugugi ei meeldi. Uus juhatajakandidaat pannakse tutvumispäeval korralikult proovile ning see, kas ta uude ametisse sobib või mitte selgub juba teatris.
Etendus on Airika Saamo näidendi ” Kae kos pandse plõnni” ainetel.

Maal Elamise Päev koos Marko Matvere ja Ooper-kvartetiga
2022-09-24 11:00 - 16:00 UTC | Võiste sadam, Tahkuranna, 86501, Eesti
24. september kell 11.00-16.00 toimub Võiste sadamas Häädemeeste valla Maal Elamise Päev.
Programm:
11.00-16.00 – Häädemeeste vallavalitsuse infolaud
11.00-16.00 Võiste lastemänguväljakul lasteala, batuut, hobusõidud
11.00-16.00 kohaliku käsitöö- ja toidulaat [Esindatud Häädemeeste Hää käsitöö & toit]
11.00-14.00 too enda õunakook parima õunakoogi valimisele.
11.30 Häädemeeste valla laste ja taidlejate kontsert
11.30-13.30 maalimise töötuba (Juhendaja Evelin Tamm)
12.00 – 13.00 “Kuidas teha kinnisvaratehinguid turvaliselt?” (Kaido Kaljuste)
14.00 Marko Matvere ja Ooper-kvartett
15.00 parima õunakoogi väljakuulutamine
15.15 Marko Matvere ja Ooper-kvartett
16.00 – osalejate vahel auhindade loosimine
* Võiste raamatukogu ja Võiste noortetoa raamatukohvik

Sel päeval ootab külastajaid ka Häädemeeste muuseum, Tahkuranna Lasteaed-Algkool.
Õhtul ootame kõiki järelpeole Võiste suveaeda, kus toimub Tahkurandlaste suvelõpupidu!

"EESTI TAASISESEISVUMISEPÄEVA" KONTSERT MAARJA-LIIS ILUSAGA!
2022-08-20 19:00 UTC | Tahkuranna, Tahkuranna küla, Häädemeeste vald, 86509
KONTSERT TOIMUB KONSTANTIN PÄTSI AUSAMBA JUURES!

"TÄISKUU MATK NIGULAS" GIIDIGA!
2022-08-12 19:00 UTC | Nigula raba parkla, Saarde vald, Pärnu maakond
Info ja registreerimine tel. +372 5656 1373
Matk koos piknikuga!
Ei sobi alla 12 aastastele!
Giid Marika Kose.
Kohalesõitmise õpetus!
Sõita mööda Tallinn-Pärnu-Ikla mnt Pärnust 9,2 km Ikla suunas ja keerata vasakule Valga-Uulu mnt-le ning sõita 19,5 km. Pöörata paremale Tõitoja-Häädemeeste mnt-le ja sõita 12,5 km. Seejärel pöörata vasakule Tali suunas, sõita 6,5 km ja pöörata paremale Tuuliku-Massiaru teele. Sõita veel 8 km, seejärel pöörata matkaraja suunaviida juurest paremale ja oletegi kohal.

Koordinaadid!
Long-Lat WGS 84
laiuskraad: 58.00699
pikkuskraad: 24.71407
L-EST 97 x: 6429738.1 y: 542215.9
Pildi pärit Tungalpildi pildipangast.

"TÕUKERATTARETK" GIIDIGA HÄÄDEMEESTEL!
2022-08-07 12:00 - 14:00 UTC | Häädemeeste Seltsimaja, Suurküla 4, Häädemeeste, Häädemeeste vald, 86001
Info ja registreerimine tel. +372 5698 0136
Retk lõpeb mõnusa piknikuga!
Giid Kaire Käära.

KONTSERT "HÄÄDEMEESTE RAHVALAULUD JA HÄÄD LOOD"
2022-08-06 17:00 UTC | Häädemeeste Seltsimaja, Suurküla 4, Häädemeeste, Häädemeeste vald, 86001
Eeslauljad ja jutuvestjad Maili Metssalu ja Maarja Soomre!

KABLI RANNAPIDU JA ANSAMBEL "SHANON" + DJ RIHO PRUUL
2022-08-05 22:00 - 2022-08-06 03:00 UTC | Kabli supelrand, välilava., Kabli küla, Pärnu maakond, Eesti
Rannapeo peaesineja on ansambel Shanon. Disko, muusikat mängib Riho Pruul.

"AKVARELLI KURSUSLASTE NÄITUSE" AVAMINE!
2022-08-04 15:00 UTC | Treimani Rahvamaja, Treimani küla, 86003, Eesti

FOLKPUNK TANTSULAVASTUS "MEHED KES SIDUSID OMA PASTLAPAELAD ISE"! + Ansambel August Urr
2022-07-29 20:00 - 2022-07-30 20:00 UTC | Kabli Seltsimaja, Kabli küla, Häädemeeste vald, 86002, Eesti
Maavillane FolkPunkTantsulavastus “Mehed, kes sidusid oma pastlapaelad ise“ Kabli seltsimaja hoovialal 29. ja 30.juulil 2022 kell 20.00. Mõlemal õhtul peale etendust simman.
Rahvatantsijate ja -muusikute poolt ühiselt ellukutsutud folkpunktansulavastus toob publikuni värske ja elava pildi rahvakultuuri elujõulisusest ja võimalusterohkusest.
Ole sa noor- , vana-, naise- või poissmees, Pärnumaal on ikka hea elada! Kuniks külapoes õlut, meres kala ja sõbrad ümberringi, pole millegi üle kurta. Iga õige mees teeb hommiku poole natuke tööd ja istub õhtupoole poe ees pingil ja arutab tähtsaid maailma asju. Kõik oleks justkui korras, aga ometi kripeldab mehepoegade südames miski, mis rahutuks teeb. Nimelt naised, kes hetkegi paigal ei püsi, varavalges toimetama hakkavad ja õhtuks kultuurimajja kaovad, et igasuguste kohutavate asjadega tegeleda. Kui käsitööringist tuleb vähemalt paar villaseid sokke või midagi muud, siis rahvatantsuring pole küll muud, kui üks aja surnuks löömine. Ainult tühi karglemine ja hüplemine, millest ühelgi mõistlikul inimesel miskit kasu olla ei saa.
Aga ometi teeb see rahutuks, sest naiste silmad säravad, suud naeratavad ja lõbu ning lusti paistab jätkuvat. Ja nagu välja tuleb – selleks pole üldse mehi vaja! Sügaval südames mõtleb siis mõnigi mehepoeg, et mis oleks, kui võtaks isegi kätte ja… ei, kurat, ükskõik mida, aga mitte seda! Mina juba pastlaid jalga ei aja ja kaabut pähe ei pane, sest enda lolliks tegemiseks on lihtsamaidki viise! Aga mine sa tea…
Etenduse tekstide autor Ott Kilusk, lavastaja Kardo Ojassalu.
Etendavad: rahvatantsijad segarühmast ja naisrühmast Kuu, naisrühmast Rannapiigad ja segarühm Hää.
Pillidel: folk-punk-rock ansambel August Urr.
Eelmüügihind ostes fienta.com 15 eurot, kohapeal 20 eurot, sooduspilet 15 eurot.

Simmani pilet 10 eurot müügil kohapeal, (tantsulavastuse piletiostjale on simman hinna sees).
Lisainfo 5263 300

GRUUVIDES KRAAVIDES: "TAIMEMÄÄRAJA KONTSERTUJUMINE!" OSA 2
2022-07-29 07:00 - 09:00 UTC | Tahku Tare, Tahkuranna küla, Häädemeeste vald, 86509
Taimemääraja Kontsertujumine
…maarjahein, naistepuna, puju, hiirekõrv, soolikarohi, ängelhein… kui veab
siis kummel, hommikused meeled pühendame taimedele.
Ja siis need muud: palderjan, teeleht, kurereha, maran, hanijalg,
hobumadar, pehme madar, angervaks, kurereha, kerahein, leeskputk (kui
leiame).

Ujumine ei ole kohustuslik tegemist on jalutuskäigu osaga!

Kogunemine Häädemeeste vald, Tahku Tare Külamaja parklas.

Saatjaks: Kleer Suursild flöödil, Lagle Suursild kraavil

Osavõtt eelregistreerimisega!
Registreerimiseks kasuta linki: https://forms.gle/HtN6bMUPbKcWXAhS8
PILET 15 euri ; Registreerides I ja II osale koos 25 euri

Vaata ka : Gruuvides kraavides, osa I
Info: lagle.suursild@gmail.com, mob. 51923784

GRUUVIDES KRAAVIDES : KONTSERTJALUTUSKÄIK "KESKSUVE ÕITSVAD KRAAVID" OSA 2
2022-07-28 20:00 - 22:30 UTC | Tahkuranna, Tahkuranna küla, Häädemeeste vald, 86509
Teekonnal sukeldume kesksuviste kraavide ökoloogilise koosluse keskustellu. Peatustes kosutavad meeli gruuvivad vahepalad flöödil.
Kui armastad muusikat ja tunned kesksuve õitsvate kraavide kutset, siis see teekond on sulle!
………………………………………………………………………………………………………………………………………………………………………
Imetleda kraaviperve kui kunstiteost ja tunda kraavide erootilist ökoloogiat… uudistada, mis kasvab inimkäe kujundatud pikimas peenras, keset kõige tihedamat ja viljakamat elukooslust. Seoses taimedega kohtuvad elu ja luule, proosa ja armastus.
………………………………………………………………………………………………………………………………………………………………………
Kohtumispaigaks on Tahkuranna mereäärne külatee 23 km Pärnust.
Jalutuskäik 5,5 km kestab 2,5h. Algus Konstantin Pätsi ausamba juures.
Saatjad: Kleer Suursild flöödil, Lagle Suursild kraavil

PILET 15 euri; registreerides I ja II osale koos 25 euri
………………………………………………………………………………………………………………………………………………………………….
Vaata ka : Gruuvides Kraavides, osa II

https://fb.me/e/3t9UA4dYX
Osavõtt eelregistreerimisega!
Registreerimiseks kasuta linki:
https://forms.gle/D3rtcVWrXaiiKSB67
Info: lagle.suursild@gmail.com / 51923784

GIIDITUUR "Massiaru hetked - koolitee, savist kruus ja mustikalõhnaline aed!"
2022-07-24 11:00 - 14:00 UTC | Massiaru küla, Massiaru küla, Häädemeeste vald
Info ja registreerimine tel. +37256980136
Tuur sisaldab hõrke ampse lillelises aias.
Giid Kaire Käära.

NIIDUKINO "VEE PEAL"
2022-07-23 22:30 UTC | Häädemeeste Rannaniit, Suurküla 4, Häädemeeste, Häädemeeste vald
2021

2021

2021

Enne filmi vestlusring filmitegijatega!
……………………………………………………………………………………………………………………………………………………………………
“Vee peal” on terava huumoriga vürtsitatud pilk varateismelise poisi ellu, taustaks kaheksakümnendate alguse Võru kurbnaljakas õhkkond, kus probleemide eest pole põgeneda mujale kui Tamula järvele kala püüdma.
Andres (Rasmus Ermel) on poiss, kelle elus näib olevat probleeme ja muresid küllaga – ema on hüpanud Rootsi, isa omakorda kadunud Venemaa avarustesse, koolis on asjad pilla-palla ja teda kasvatav vanaisa on aga vahel liigagi varmas rihma järele haarama. See kõik on aga kukepea elu esimese armumise kõrval. Kuidas olla, mida teha, mida õigel hetkel öelda? Ja millal on see õige hetk?
Kui endal neid teadmisi napib, siis tuleb „hüva nõu“ saamiseks pöörduda inimeste poole, kes käepärast võtta. Õnnetuseks ei taha tagasihoidlik Kolla kuulda millestki peale kalastamise ja ka äsja vanglast vabanenud Valter (Marko Matvere) ei pruugi olla see kõige õigem armuasjade ekspert…
Osades Rasmus Ermel, Aurora Künnapas, Kalju Orro, Maria Klenskaja, Evelin Võigemast, Aarne Soro, Hilje Murel, Indrek Taalmaa, Anne Reemann, Terje Pennie, Guido Kangur ja Marko Matvere. Filmi lavastajaks on Peeter Simm („Arabella, mereröövli tütar“, „Georg“).
Film põhineb Olavi Ruitlase 2015. aastal ilmunud samanimelisel, mitmeid kirjanduspreemiaid pälvinud menuromaanil.

GRUUVIDES KRAAVIDES : KONTSERTJALUTUSKÄIK "KESKSUVE ÕITSVAD KRAAVID"
2022-07-20 20:00 - 22:30 UTC | Tahkuranna, Tahkuranna küla, Häädemeeste vald, 86509

KOSMOSE KOLMAPÄEV "Lauri Saatpalu & Peeter Rebane"!
2022-07-20 20:00 UTC | Kosmonautika Puhkekeskus, Penu küla, Häädemeeste vald,, Häädemeeste vald, 86014, Eesti

GRUUVIDES KRAAVIDES: "TAIMEMÄÄRAJA KONTSERTUJUMINE!"
2022-07-19 07:00 - 09:00 UTC | Tahku Tare, Tahkuranna küla, Häädemeeste vald, 86509

Indrek Taalmaa monoetendus "ORANZID TROPID KÕRVAS"
2022-07-17 19:00 UTC
TÄPSEM INFORMATISOON ÜSNA PEAGI TULEMAS!

Uulu piirkonna "AVATUD HOOVIDE PÄEV!"
2022-07-16 11:00 - 16:00 UTC | Uulu küla, Häädemeeste, 86502, Eesti
Uulu piirkonna Avatud Hoovide Päev
16. juulil 2022
kell 11.00 -16.00

Registreerimisinfo
Registreerimisel märkida: Avatud Hoovi nimi, lühitutvustus, asukoht, kontakt, plakat või foto.
Registreerimine lõppeb 20.mail 2022.
Egle Vutt tel 58068636, egle.vutt@haademeeste.ee
Registreerimistingimused
– Avatud Hoovide päev on ajutine ettevõtmine, kus Uulu piirkonna eraisikud ja ettevõtjad avavad oma era territooriumil uksed külastajatele.
– Müüa võib sööki, jooki, vanavara, käsitööd jne; korraldada tegevusi lastele ja täiskasvanutele.
– Kauplemine on lubatud vaid eelnevalt registreerides.
– Alkoholi müük ei ole lubatud.
– Hoovikohviku inventar ja elektrivajadus on hoovikohviku korraldaja muretseda.
– Lahtise tule kasutamine on keelatud v.a toitlustuseks vajalik (grill jms).
– Kauplemise ja teenuse pakkumise võimalus ka Uulu pargis, kus saab kasutada Uulu Kultuuri- ja Spordikeskuse elektrit.
– Hoida puhtust ja korda ning peale kohviku sulgemist jälgida, et lisaks hoovile oleks puhas ka majaesine tänav.
– Kahe ja enama korteriga elumajas tuleb Avatud Hoovide päevast osavõtt eelnevalt kokku leppida korteriühistu liikmetega.
– Pärast ürituse lõppu ootame kõiki Avatud Hoovide läbiviijaid Uulu Kultuuri- ja Spordikeskuse ette koosviibimisele.

INGA JA TOOMAS LUNGE PÄIKESELOOJANGU KONTSERT!
2022-07-15 20:00 - 22:00 UTC | Rannakodu, Penu küla, Häädemeeste vald,, Pärnu maakond, Eesti

KREEKA ÕHTU "Toit & kultuur" ning Ansambel "Tõnu Oja & Rembetes"
2022-07-14 20:00 UTC | Tuisuliiva Puhkemaja, Kabli küla, Häädemeeste vald, 86002, Estonia
TÕNU OJA
liitub ansambliga Rembetes, et laulda paunatäis kreeka laule omaenda eesti keelses sõnastuses.

Kaastegevad:
Olavi Kõrre
Karolin Kõrre
Heivi Tähe
Ansambel Rembetes
Avatud on kohvik, kus pakutakse kreekapäraseid toite, laudu ja suupisteid saab ette tellida.
Telefon 56 638 760 või margit@tuisuliiva.ee

Pilet: 17.-
Sooduspilet 15.-

Suvekino 2 seanssi "Muumitroll ja Sabatäht" & "Apteeker Melchior"
2022-07-11 19:00 - 23:00 UTC | Treimani Rahvamaja, Treimani küla, 86003, Eesti
TREIMANI RAHVAMAJA SUVEKINO 2 SEANSSI!
19:00 Muumitroll ja Sabatäht
21:00 Apteeker Melchior

Hingekosutusõhtu Andri Afanasjeviga
2022-07-10 20:00 UTC | Uue-Jaani Talu, Uue-Jaani Talu, Ikla, Eesti
Soovid kogeda rännakut trummiga? Oled mõelnud, et see võiks sel suvel Sinu ajakavasse mahtuda? Siis on meil, 10. juulil 2022 kell 20:00 Uue-Jaani talus pakkuda Sulle erakordne ja kordumatu võimalus seda kogeda Andri Afanasjevi juhendamisel. See kõik saab olema siin just Teiega!
Väravad avame kell 19:00
Avatud välikohvik kell 19:00
Kaasa võimlemismatt, magamiskott ja villased sokid. Ja muidugi valmidus, avatus ja vastuvõtlikkus.
Luba endal kogeda!
Kes on Andri Afanasjev? Ta ise kirjeldab end nii: „Mind paelub inimese füüsiline ja vaimne heaolu. Sellest innustatuna alustasin 2015. aastal juhendatud meditatsioonide läbiviimist. Peatselt sain kingituseks oma esimese šamaanitrummi ning asusin suure põnevusega katsetama helide mõju inimesele. Mõistsin, et helid on võimelised esile tooma erinevaid mõtteid, nägemusi ja emotsioone ning looma soodsat pinnast tervenemisele. 2016. aastal hakkasin läbi viima Helirännak x Sound Journey nimelisi šamaanitrummi rännakuid. Minu sooviks on luua inimestele turvaline ruum, kus on võimalik kehal lõdvestuda ning meelel rahuneda”.
Näeme Uue-Jaani talus, Iklas, Eesti-Läti piiri ääres!
Piletid kohapela ja Fientas
15.-https://fienta.com/et/hingekosutusohtu-andri-afanasjeviga
Soovid telkida või majas ööbida? Või on Sul tekkinud veel küsimusi?
Helista +372 5664 8981 või +372 504 5191

Avatud hoovide päev Treimanis!
2022-07-09 12:00 UTC | Treimani, Treimani, Treimani, Häädemeeste vald, 86003
Meil on suur rõõm teatada, et avatud hoovide päev toimub ka sel suvel Treimanis!
………………………………………………….
Treimani on olnud läbi aegade populaarne suvituskoht ja kultuurikants, tuntud oma pika liivase rannajoone ja mõnusalt sooja mereveega.
Tegemist on külaga, kus on elanud tuntud laevakaptenid, teenitud ohtralt raha nii kalapüügi kui ka kurgikasvatusega.
Treimanis on meie valla kõige suurem kultuurimaja, vana kõrtsihoone ja koguni kaks kirikut!
See kõik näitab seda, et selles külas on alati külluslik elu olnud ning kultuurist ja pidudest rõõmu tuntud!
……………………………………………
Eelmisel aastal külastas hoovide päeva väga palju rahvast ning tantsu ja möllu oli hommikutundideni, ka sel aastal ootame kõiki huvilisi nautima idüllilist rannaküla, kohtama inimesi, kes seal elavad ja toimetavad, imetlema nende kauneid aedu ja kuulama lugusid, mis kõik põnevat Treimanis aegade jooksul toimunud on;)) Tule ise , võta sõber ja pere kaasa, melu ning tegevusi jätkub kõigile!
………………………………….
Ootame külla ja lubame kostitada hea-paremaga
…………………………………..
Kohtumiseni Treimanis!

Kabli Rannapidu ja ansambel "TERMINAATOR" + DJ RIHO PRUUL
2022-07-08 22:00 - 2022-07-09 03:00 (Europe/Tallinn) | Kabli supelrand, välilava., Kabli küla, Pärnu maakond, Eesti

Komöödiateatri etendus "Kui palju maksab MEES?"
2022-07-04 19:00 UTC | Häädemeeste Suveaed, Suurküla 4, Häädemeeste, Häädemeeste vald, 86001, Eesti
Lõbus, aga ka põnev lugu sellest, kuidas mees seisab valiku ees: kumba naist eelistada, kui mõlemad kallid on?
Kuid siis teeb üks neist pakkumise, mis paistab algul skandaalne, aga millest on raske ära öelda. Ja lahenduse saab ka küsimus, kui palju siis maksab üks mees.
Aga kas naine saab teda üldse endale osta ja mida mees ise sellest kõigest arvab? Kuidas ta sellest olukorrast välja vingerdab, seda näete juba etendusel. Kes viimasena naerab, naerab paremini, aga kõige viimasena naerab muidugi publik.
Komöödiateatri lavastuses mängivad Juss Haasma, Marika Korolev ja Karmel Naudre.
Etendus toimub iga ilmaga, vihma korral siseruumides.
Triina aidas on avatud puhvet!

Pilet: 18€/20€
Saadaval kohapeal sularahas ning Piletilevis ja Piletimaailmas.
https://www.piletimaailm.com/performances/119542/buy…
https://www.piletilevi.ee/…/komoodiateatri-etendus-kui…/

Indrek Taalmaa monoetendus "LOOD ELUST ENESEST"
2022-07-03 19:00 UTC | Rannakodu, Penu küla, Häädemeeste vald,, Pärnu maakond, Eesti
Indrek Taalmaa stand-up etendus
erinevatest hetkedest argipäevas Rannakodu välilaval.

Suveõhtu tantsurütmis Ansambliga "TREFFUNXIGA"!
2022-07-02 20:00 UTC | Treimani Rahvamaja, Treimani küla, 86003, Eesti
Külas on Viljandi tantsuklubi Sakala
Võta kaasa meelepärane söök-jook, kohvi pakub rahvamaja.
Pääse 5.-
